Jabarkan LAGU SEKOLAH dari Sekolah Menengah Kebangsaan Bukit Changgang dalam bahasa melayu

Ayuh melangkah ke puncak jaya

Pembinaan Sekolah Menengah Kebangsaan Bukit Changgang mula disuarakan oleh penduduk-penduduk tempatan sejak tahun 1976. Kewujudannya dirasakan perlu untuk kemudahan para pelajar di sekitar tiga buah kampung berdekatan disamping rancangan kerajaan membina sebuah bandar mini di Bukit Changgang oleh Kerajaan Negeri Selangor. Kampung-kampung terlibat ialah Olak Lempit, Bukit Changgang dan Labohan Dagang

Usaha mendapatkan sekolah ini melibatkan banyak pihak termasuk Pertubuhan Belia PIBG dan JKKK ketiga-tiga buah kampung dengan sokongan Y.A.B. Dato' Hormat Rafei, Menteri Besar Selangor dan Datin Paduka Aishah Ghani. Akhirnya pada tanggal 02 Mei 1979, sekolah ini mula dibina dan siap pada 24 Jun 1980. Lokasi yang dipilih ialah di atas bekas kawasan ladang kelapa sawit kepunyaan Poh Ann Estet. Kos pembinaan sekolah ini dianggarkan sebanyak RM 675,980.00

Nama sekolah menengah ini dicadangkan sebagai Sekolah Menengah Dato' Hormat tetapi ditangguhkan kerana tokoh berkenaan masih hidup. Oleh itu, nama Sekolah Menengah Kebangsaan Bukit Changgang dikekalkan.